
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai finansējumu 3 233 187 euro (trīs miljoni divi simti trīsdesmit trīs tūkstoši viens simts astoņdesmit septiņu euro) apmērā šādām sporta organizācijām sporta pasākumu izdevumu segšanai:
· 1.1. 981 879 euro biedrībai "Latvijas Olimpiskā komiteja" "Losandželosa 2028" Jāņa Daliņa sagatavošanās atbalsta programmas īstenošanai;
· 1.2. 946 350 euro biedrībai "Latvijas Olimpiskā komiteja" olimpisko sagatavošanās programmu īstenošanai;
· 1.3. 388 484 euro biedrībai "Latvijas Hokeja federācija" Latvijas hokeja vīriešu izlases sagatavošanās un dalības 2026. gada pasaules čempionātā nodrošināšanai;
· 1.4. 396 478 euro biedrībai "Latvijas Volejbola federācija" Latvijas volejbola sieviešu un vīriešu izlašu sagatavošanās un dalības 2026. gada Eiropas čempionātos nodrošināšanai;
· 1.5. 93 000 euro biedrībai "Latvijas Volejbola federācija" FIVB "Beach Pro Tour Futures" posma organizēšanai 2026. gadā;
· 1.6. 67 237 euro biedrībai "Latvijas Kamaniņu sporta federācija" Pasaules kausa junioriem 6. posma organizēšanai 2026. gadā; 
· 1.7. 35 000 euro biedrībai "Latvijas Riteņbraukšanas federācija" Baltic Chain Tour Latvijas posma organizēšanai 2026. gadā;
· 1.8. 25 000 euro biedrībai "Latvijas Bobsleja un skeletona federācija" pasaules kausa posma skeletonā organizēšanai 2025. gadā;
· 1.9. 69 759 euro biedrībai "Latvijas Biatlona federācija" 2026. gada IBU Junioru kausa organizēšanai;
· 1.10. 100 000 euro biedrībai "Latvijas Paralimpiskā komiteja" Latvijas Paralimpiskās vienības nodrošināšanai;
· 1.11. 60 000 euro biedrībai “Latvijas Automobiļu federācija” Eiropas Autokrosa Čempionāta 2. posma 2025. gadā organizēšanai;
· 1.12. 70 000 euro biedrībai “Latvijas Motosporta federācija” 2026. gada Pasaules čempionāta posma motokrosā blakusvāģiem un kvadracikliem organizēšanai.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

